text:
 3.11.2021
 BG
 Официален вестник на Европейския съюз
 L 387/77
 РЕГЛАМЕНТ ЗА ИЗПЪЛНЕНИЕ (ЕС) 2021/1899 НА КОМИСИЯТА
 от 25 октомври 2021 година
 за вписване на наименование в регистъра на защитените наименования за произход и защитените географски указания („Fertőd vidéki sárgarépa“ (ЗГУ)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 2 от него,
 като има предвид, че:
 (1)
 В съответствие с член 50, параграф 2, буква а) от Регламент (ЕС) No 1151/2012 заявлението за регистрация на наименованието „Fertőd vidéki sárgarépa“, подадено от Унгария, бе публикувано в Официален вестник на Европейския съюз (2).
 (2)
 Тъй като Комисията не получи никакви възражения по член 51 от Регламент (ЕС) No 1151/2012, наименованието „Fertőd vidéki sárgarépa“ следва да бъде регистрирано,
 ПРИЕ НАСТОЯЩИЯ РЕГЛАМЕНТ:
 Член 1
 Регистрира се наименованието „Fertőd vidéki sárgarépa“ (ЗГУ).
 Наименованието по първа алинея се използва за идентифициране на продукт от клас 1.6. „Плодове, зеленчуци и зърнени храни, пресни или преработени“ от приложение XI към Регламент за изпълнение (ЕС) No 668/2014 на Комисията (3).
 Член 2
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 25 октомври 2021 година.
 За Комисията,
 от името на председателя,
 Janusz WOJCIECHOWSKI
 Член на Комисията
 (1) ОВ L 343, 14.12.2012 г., стр. 1.
 (2) ОВ C 283, 15.7.2021 г., стр. 12.
 (3) Регламент за изпълнение (ЕС) No 668/2014 на Комисията от 13 юни 2014 г. за определяне на правила за прилагането на Регламент (ЕС) No 1151/2012 на Европейския парламент и на Съвета относно схемите за качество на селскостопанските продукти и храни (ОВ L 179, 19.6.2014 г., стр. 36).


text:
 28.11.2017
 BG
 Официален вестник на Европейския съюз
 L 312/86
 РЕГЛАМЕНТ ЗА ИЗПЪЛНЕНИЕ (ЕС) 2017/2197 НА КОМИСИЯТА
 от 27 ноември 2017 година
 относно възстановяването, в съответствие с член 26, параграф 5 от Регламент (ЕС) No 1306/2013 на Европейския парламент и на Съвета, на бюджетните кредити, пренесени от финансовата 2017 година
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1306/2013 на Европейския парламент и на Съвета от 17 декември 2013 г. относно финансирането, управлението и мониторинга на общата селскостопанска политика и за отмяна на регламенти (ЕИО) No 352/78, (ЕО) No 165/94, (ЕО) No 2799/98, (ЕО) No 814/2000, (ЕО) No 1290/2005 и (ЕО) No 485/2008 на Съвета (1), и по-специално член 26, параграф 6 от него,
 след консултации с Комитета по земеделските фондове,
 като има предвид, че:
 (1)
 В съответствие с член 169, параграф 3 от Регламент (ЕС, Евратом) No 966/2012 на Европейския парламент и на Съвета (2) бюджетните кредити, за които няма поети задължения и които се отнасят до дейностите, финансирани по линия на Европейския фонд за гарантиране на земеделието (ЕФГЗ), както са посочени в член 4, параграф 1 от Регламент (ЕС) No 1306/2013, могат да бъдат пренесени за следващата финансова година. Този пренос е ограничен до 2 % от първоначалните бюджетни кредити и до размера на корекцията на директните плащания, посочен в член 8 от Регламент (ЕС) No 1307/2013 на Европейския парламент и на Съвета (3), който се е прилагал през предходната финансова година. Това може да доведе до допълнително плащане към крайните получатели, които са били обект на такава корекция.
 (2)
 В съответствие с член 26, параграф 5 от Регламент (ЕС) No 1306/2013, чрез дерогация от член 169, параграф 3 от Регламент (ЕС, Евратом) No 966/2012 държавите членки възстановяват преноса, посочен в член 169, параграф 3 от Регламент (ЕС, Евратом) No 966/2012, на крайните получатели, които подлежат на ставката за корекция през финансовата година, към която са пренесени бюджетните кредити. Това възстановяване се прилага само за крайни бенефициери в тези държави членки, в които през предходната финансова година се е прилагала финансова дисциплина (4).
 (3)
 При определянето на размера на преноса за възстановяване се вземат предвид, в съответствие с член 26, параграф 7 от Регламент (ЕС) No 1306/2013, сумите за посочения в член 25 от същия регламент резерв за кризи, които не са предоставени за мерки при кризи до края на финансовата година.
 (4)
 В съответствие с член 1, параграф 1 от Регламент за изпълнение (ЕС) 2016/1948 на Комисията (5) финансовата дисциплина се прилага за директните плащания по отношение на календарната 2016 година, за да се създаде резерв за кризи в размер на 450,5 милиона евро. Резервът за кризи не е бил използван през финансовата 2017 година.
 (5)
 С цел да се гарантира, че възстановяването на неизползваните бюджетни кредити в резултат на прилагането на финансовата дисциплина за крайните получатели продължава да е пропорционално на размера на корекцията съгласно механизма за финансова дисциплина, е целесъобразно Комисията да определи размера на наличните за държавите членки суми за възстановяването. В случая с Румъния

type: legislation

jurisdiction: EU


text:
обаче подробната декларация за разходите не отчита в пълна степен прага от 2 000 EUR, който се прилага по отношение на финансовата дисциплина в съответствие с член 8, параграф 1 от Регламент (ЕС) No 1307/2013. Затова, с оглед на доброто финансово управление, на този етап не следва да се предоставя на Румъния сума за възстановяване.
 (6)
 За да не бъдат принудени държавите членки да извършат допълнително плащане за това възстановяване, настоящият регламент следва да се прилага от 1 декември 2017 г. Следователно сумите, определени с настоящия регламент, са окончателни и се прилагат, без да се засяга прилагането на намаления в съответствие с член 41 от Регламент (ЕС) No 1306/2013, за всички други корекции, отчетени в решението относно месечните плащания за възстановяване на разходите, извършени от разплащателните агенции на държавите членки за октомври 2017 г., в съответствие с член 18, параграф 3 от Регламент (ЕС) No 1306/2013, и за евентуални приспадания на суми и допълнителни плащания, които следва да бъдат извършени в съответствие с член 18, параграф 4 от посочения регламент, или за евентуални решения, които ще бъдат взети в рамките на процедурата по уравняване на сметките.
 (7)
 В съответствие с член 169, параграф 3 от Регламент (ЕС, Евратом) No 966/2012 бюджетните кредити, за които няма поети задължения, могат да се пренасят само за следващата финансова година. Поради това е целесъобразно Комисията да определи датите за допустимост за разходите на държавите членки във връзка с възстановяването на разходите в съответствие с член 26, параграф 5 от Регламент (ЕС) No 1306/2013, като вземе предвид селскостопанската финансова година по смисъла на член 39 от посочения регламент.
 (8)
 С цел да се вземе предвид краткият интервал от време между съобщаването за усвояването на бюджетните кредити по ЕФГЗ за 2017 г. при споделено управление за периода от 16 октомври 2016 г. до 15 октомври 2017 г. от държавите членки и необходимостта от прилагане на настоящия регламент от 1 декември 2017 г., настоящият регламент следва да влезе в сила в деня на публикуването му в Официален вестник на Европейския съюз,
 ПРИЕ НАСТОЯЩИЯ РЕГЛАМЕНТ:
 Член 1
 Сумите на бюджетните кредити, които ще бъдат пренесени от финансовата 2017 година в съответствие с член 169, параграф 3 от Регламент (ЕС, Евратом) No 966/2012 и които, в съответствие с член 26, параграф 5 от Регламент (ЕС) No 1306/2013, се предоставят на разположение на държавите членки за възстановяване на крайните получатели, които подлежат на ставката за корекция през финансовата 2018 година, са определени в приложението към настоящия регламент.
 Сумите, които ще бъдат пренесени, са предмет на решение за пренос от страна на Комисията в съответствие с член 169, параграф 3, пета алинея от Регламент (ЕС, Евратом) No 966/2012.
 Член 2
 Разходите на държавите членки във връзка с възстановяването на пренесените бюджетни кредити са допустими за финансиране от Съюза само ако съответните суми са били изплатени на бенефициерите преди 16 октомври 2018 г.
 Член 3
 Настоящият регламент влиза в сила в деня на публикуването му в Официален вестник на Европейския съюз.
 Той се прилага от 1 декември 2017 г.
 Настоящият регламент е


text:
задължителен в своята цялост и се прилага пряко във всички държави членки.
 Съставено в Брюксел на 27 ноември 2017 година.
 За Комисията,
 от името на председателя,
 Jerzy PLEWA
 Генерален директор
 (1) ОВ L 347, 20.12.2013 г., стр. 549.
 (2) Регламент (ЕС, Евратом) No 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) No 1605/2002 на Съвета (ОВ L 298, 26.10.2012 г., стр. 1).
 (3) Регламент (ЕС) No 1307/2013 на Европейския парламент и на Съвета от 17 декември 2013 г. за установяване на правила за директни плащания за земеделски стопани по схеми за подпомагане в рамките на общата селскостопанска политика и за отмяна на Регламент (ЕО) No 637/2008 на Съвета и Регламент (ЕО) No 73/2009 на Съвета (ОВ L 347, 20.12.2013 г., стр. 608).
 (4) В съответствие с член 8, параграф 2 от Регламент (ЕС) No 1307/2013 през финансовата 2017 година в Хърватия не се прилага финансова дисциплина.
 (5) Регламент за изпълнение (ЕС) 2016/1948 на Комисията от 7 ноември 2016 г. за адаптиране на ставката на корекция на директните плащания, предвидена в Регламент (ЕС) No 1306/2013 на Европейския парламент и на Съвета, за календарната 2016 година и за отмяна на Регламент за изпълнение (ЕС) 2016/1153 на Комисията (ОВ L 300, 8.11.2016 г., стр. 10).
 ПРИЛОЖЕНИЕ
 Налични суми за възстановяване на пренесените бюджетни кредити
 (суми в евро)
 Белгия
 6 129 769
 България
 7 720 511
 Чешка република
 10 764 025
 Дания
 10 476 968
 Германия
 58 035 302
 Естония
 1 288 878
 Ирландия
 13 229 176
 Гърция
 16 182 344
 Испания
 54 860 187
 Франция
 89 884 134
 Италия
 37 765 185
 Кипър
 355 813
 Латвия
 1 952 848
 Литва
 3 923 157
 Люксембург
 406 406
 Унгария
 14 828 231
 Малта
 33 643
 Нидерландия
 8 821 818
 Австрия
 6 908 717
 Полша
 24 870 087
 Португалия
 6 699 290
 Словения
 931 120
 Словакия
 5 554 196
 Финландия
 5 885 783
 Швеция
 7 897 927
 Обединено кралство
 37 930 754


text:
 11.3.2017
 BG
 Официален вестник на Европейския съюз
 L 66/13
 РЕГЛАМЕНТ ЗА ИЗПЪЛНЕНИЕ (ЕС) 2017/431 НА КОМИСИЯТА
 от 10 март 2017 година
 за установяване на стандартни стойности при внос с цел определяне на входната цена на някои плодове и зеленчуци
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1308/2013 на Европейския парламент и на Съвета от 17 декември 2013 г. за установяване на обща организация на селскостопанските пазари и за отмяна на регламенти (ЕИО) No 922/72, (ЕИО) No 234/79, (ЕО) No 1037/2001 и (ЕО) No 1234/2007 (1),
 като взе предвид Регламент за изпълнение (ЕС) No 543/2011 на Комисията от 7 юни 2011 г. за определяне на подробни правила за прилагането на Регламент (ЕО) No 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
 като има предвид, че:
 (1)
 В изпълнение на резултатите от Уругвайския кръг на многостранните търговски преговори в Регламент за изпълнение (ЕС) No 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.
 (2)
 Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) No 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,
 ПРИЕ НАСТОЯЩИЯ РЕГЛАМЕНТ:
 Член 1
 Стандартните стойности при внос, посочени в член 136 от Регламент за изпълнение (ЕС) No 543/2011, са определени в приложението към настоящия регламент.
 Член 2
 Настоящият регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 10 март 2017 година.
 За Комисията,
 от името на председателя,
 Jerzy PLEWA
 Генерален директор
 Генерална дирекция „Земеделие и развитие на селските райони“
 (1) ОВ L 347, 20.12.2013 г., стр. 671.
 (2) ОВ L 157, 15.6.2011 г., стр. 1.
 ПРИЛОЖЕНИЕ
 Стандартни стойности при внос за определяне на входната цена на някои плодове и зеленчуци
 (EUR/100 kg)
 Код по КН
 Код на третa държавa (1)
 Стандартна стойност при внос
 0702 00 00
 EG
 235,2
 MA
 88,9
 SN
 205,2
 TN
 194,0
 TR
 102,0
 ZZ
 165,1
 0707 00 05
 MA
 80,2
 TR
 183,5
 ZZ
 131,9
 0709 91 00
 EG
 97,7
 ZZ
 97,7
 0709 93 10
 MA
 52,6
 TR
 150,2
 ZZ
 101,4
 0805 10 22 , 0805 10 24 , 0805 10 28
 EG
 47,7
 IL
 70,7
 MA
 48,1
 TN
 55,3
 TR
 68,8
 ZZ
 58,1
 0805 50 10
 EG
 68,9
 TR
 70,0
 ZZ
 69,5
 0808 10 80
 CL
 90,0
 CN
 154,7
 US
 120,0
 ZA
 86,6
 ZZ
 112,8
 0808 30 90
 AR
 124,1
 CL
 152,6
 CN
 102,2
 ZA
 113,0
 ZZ
 123,0
 (1) Номенклатура на държавите, определена с Регламент (ЕС) No 1106/2012 на Комисията от 27 ноември 2012 г.


text:
 26.10.2017
 BG
 Официален вестник на Европейския съюз
 L 276/12
 РЕГЛАМЕНТ ЗА ИЗПЪЛНЕНИЕ (ЕС) 2017/1944 НА КОМИСИЯТА
 от 13 юни 2017 година
 за определяне на технически стандарти за изпълнение по отношение на стандартните формуляри, образци и процедури, свързани с процеса на консултации между съответните компетентни органи във връзка с уведомяването за планирано придобиване на квалифицирано дялово участие в инвестиционен посредник в съответствие с директиви 2004/39/ЕО и 2014/65/ЕС на Европейския парламент и на Съвета
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Директива 2004/39/ЕО на Европейския парламент и на Съвета от 21 април 2004 г. относно пазарите на финансови инструменти, за изменение на Директиви 85/611/ЕИО и 93/6/ЕИО на Съвета и Директива 2000/12/ЕО на Европейския парламент и на Съвета и за отмяна на Директива 93/22/ЕИО на Съвета (1), и по-специално член 10а, параграф 8, шеста алинея от нея,
 като взе предвид Директива 2014/65/ЕС на Европейския парламент и на Съвета от 15 май 2014 г. относно пазарите на финансови инструменти и за изменение на Директива 2002/92/ЕО на Европейския парламент и на Съвета и на Директива 2011/61/ЕС (2), и по-специално член 12, параграф 9 от нея,
 като има предвид, че:
 (1)
 С оглед на точната оценка от страна на компетентните органи на държавите членки на уведомленията за планирано придобиване или увеличаване на квалифицираното дялово участие в инвестиционен посредник е целесъобразно да се установят общи стандартни формуляри, образци и процедури. При оценката съответните компетентни органи следва да се консултират помежду си и взаимно да си предоставят всякаква информация, която е съществена или е от значение за оценката.
 (2)
 С цел улесняване на сътрудничеството между тях и осигуряване на ефикасност при обмена на информация компетентните органи, определени по реда на член 48 от Директива 2004/39/ЕО, следва да определят лица за връзка специално за целите на процеса на консултации, предвиден в член 10, параграф 4 от Директива 2004/39/ЕО, а Европейският орган за ценни книжа и пазари (ЕОЦКП) следва да поддържа централизиран списък на тези лица за връзка.
 (3)
 За да се гарантира навременно и ефикасно сътрудничество между компетентните органи, следва да се определи точен график за процеса на консултации. Процедурата за сътрудничество следва да бъде ясна и да включва изпращане от страна на запитващия орган на предварително известие, с което запитаният орган да бъде уведомен за извършването на оценка.
 (4)
 Целта на процедурите следва да бъде компетентните органи да си сътрудничат и да работят за подобряване на процеса чрез насърчаване на обмена на обратна информация относно качеството и относимостта на получената информация.
 (5)
 Обменът или предаването на информация между компетентните органи, други органи, структури или лица следва да се осъществява в съответствие с разпоредбите относно личните данни, установени в Директива 95/46/ЕО на Европейския парламент и на Съвета (3).
 (6)
 По отношение на обработката на лични данни от страна на ЕОЦКП при прилагането на настоящия регламент се прилага Регламент (ЕО) No 45/2001 на Европейския парламент и на Съвета (4).
 (7)
 Настоящият регламент е изготвен въз основа на проектите на технически стандарти за изпълнение, предадени на Комисията от


text:
ЕОЦКП.
 (8)
 ЕОЦКП не е провеждал обществени консултации или анализи на потенциалните разходи и ползи, свързани с въвеждането на стандартните формуляри, образци и процедури при процеса на консултации между съответните компетентни органи, тъй като счита, че подобна задача е непропорционална спрямо техния обхват и въздействие.
 (9)
 Директива 2014/65/ЕС влезе в сила на 2 юли 2014 г. Член 12, параграф 9 от тази директива заменя член 10а, параграф 8 от Директива 2004/39/ЕО и съдържа разпоредби, с които ЕОЦКП се оправомощава да разработва технически стандарти за изпълнение, които са идентични с предвидените в член 10а, параграф 8 от Директива 2004/39/ЕО. Освен това съдържанието на член 10б, параграф 4 и член 10, параграф 4 от Директива 2004/39/ЕО също е идентично със съдържанието на член 13, параграф 4 и член 11, параграф 2 от Директива 2014/65/ЕС. В съответствие с член 94, параграф 1 от Директива 2014/65/ЕС Директива 2004/39/ЕО ще бъде отменена, считано от 3 януари 2017 г. Приемането на техническите стандарти от Комисията в съответствие с член 10а, параграф 8 от Директива 2004/39/ЕО следва също така да се смята за съобразено с член 12, параграф 8 от Директива 2014/65/ЕС, в резултат на което техническият стандарт ще продължи да се прилага след 3 януари 2018 г., без да е необходимо допълнително изменение,
 ПРИЕ НАСТОЯЩИЯ РЕГЛАМЕНТ:
 Член 1
 Предмет
 С настоящия регламент се установяват стандартните формуляри, образци и процедури за целите на обмена на информация при процеса на консултации между компетентния орган на целевото предприятие („запитващия орган“) и компетентния орган на кандидат-приобретателя или на лицензирано предприятие, което е контролирано от кандидат-приобретателя или е негово дъщерно предприятие („запитания орган“).
 Член 2
 Определени лица за връзка
 1. Компетентните органи, определени в съответствие с член 48 от Директива 2004/39/ЕО, определят лица за връзка за целите на комуникацията съгласно настоящия регламент и уведомяват ЕОЦКП за тези лица.
 2. За нуждите на компетентните органи ЕОЦКП поддържа и актуализира списъка на определените лица за връзка, посочени в параграф 1.
 Член 3
 Предварително известие
 1. Запитващият орган изпраща предварително известие до запитания орган в срок от три работни дни от получаването на уведомлението от кандидат-приобретателя в съответствие с член 10, параграф 3 от Директива 2004/39/ЕО.
 2. Запитващият орган изпраща предварителното известие, като попълва образеца, установен в приложение I, посочвайки цялата изисквана в него информация.
 Член 4
 Известие за консултация
 1. Запитващият орган изпраща на запитания орган известие за консултация веднага след като получи уведомлението от кандидат-приобретателя в съответствие с член 10, параграф 3 от Директива 2004/39/ЕО, но не по-късно от 20 работни дни след датата на получаване на посоченото уведомление.
 2. Запитващият орган изпраща известието за консултация, посочено в параграф 1, в писмена форма по пощата, по факс или чрез сигурни електронни средства, като го адресира до определеното лице за връзка на запитания орган, освен ако запитаният орган не е предвидил друго в отговора си на предварителното известие, посочено в член 3.
 3. Запитващият орган изпраща известието за консултация, посочено в параграф 1, като попълва образеца, установен в приложение II, и посочва по-специално аспектите, свързани с поверителността на информацията, която може да бъде


text:
получена от запитващия орган, както и подробната информация, която запитващият орган желае да получи от запитания орган.
 Член 5
 Потвърждение за получаване на известие за консултация
 В срок от два работни дни от датата, на която е получил известието за консултация, запитаният орган изпраща потвърждение за получаването му, като посочва евентуални допълнителни данни за контакт с определеното лице за връзка и, ако е възможно, датата, на която се очаква да изпрати своя отговор.
 Член 6
 Отговор от запитания орган
 1. Отговорът на известието за консултация се изпраща в писмена форма по пощата, по факс или чрез сигурни електронни средства. Той се адресира до определените лица за връзка, освен ако запитващият орган не е посочил друго.
 2. Във възможно най-кратък срок, но не по-късно от 20 работни дни от датата на получаване на известието за консултация, запитаният орган предоставя на запитващия орган:
 а)
 поисканата в известието за консултация информация, включително всички становища или резерви във връзка с придобиването от кандидат-приобретателя;
 б)
 по собствена преценка — всякаква друга важна информация, която може да окаже влияние върху оценката.
 3. Ако запитаният орган не е в състояние да спази срока, посочен в параграф 2, той информира запитващия орган за това обстоятелство, като посочва причините за закъснението и датата, на която се очаква да изпрати своя отговор. Запитаният орган редовно предоставя обратна информация относно напредъка при предоставянето на исканата информация.
 4. При предоставянето на информацията по параграф 2 запитаният орган използва образеца, установен в приложение III.
 Член 7
 Процедури за консултация
 1. Запитващият орган и запитаният орган обменят информация във връзка с известието за консултация и отговора, като използват най-целесъобразните от средствата, изброени в член 4, параграф 2 и член 6, параграф 1, и вземат предвид съображенията за поверителност, момента на кореспонденцията, обема на материалите, които се предават, както и достъпността на информацията за запитващия орган. Запитващият орган своевременно отговаря на всички искания за уточнения, изпратени от запитания орган.
 2. Когато поисканата информация е на разположение на орган от същата държава членка, който е различен от запитания орган, запитаният орган своевременно събира тази информация и я предава на запитващия орган в съответствие с член 6.
 3. Запитаният орган и запитващият орган си сътрудничат с оглед разрешаването на трудностите, които могат да възникнат при изпълнението на дадено искане, включително с цел уреждането на свързани с разходите проблеми, в случай че има вероятност разходите по оказването на съдействие да бъдат прекомерни за запитания орган.
 4. Когато по време на срока за извършване на оценката възникне необходимост от нова или допълнителна информация, запитващият орган и запитаният орган си сътрудничат, за да се гарантира, че цялата допълнителна относима информация се предоставя в съответствие с настоящия регламент.
 5. Чрез дерогация от член 4, параграф 2 и член 6, параграф 1, в случаите, в които информацията се обменя в рамките на последните 15 работни дни преди изтичането на срока за извършване на оценката, посочен в член 10а, параграф 1, втора алинея от Директива 2004/39/ЕО, информацията може да бъде предоставена устно. В тези случаи информацията впоследствие се потвърждава в съответствие с член


text:
4, параграф 2 и член 6, параграф 1, освен ако съответните компетентни органи не са се договорили за друго.
 6. Запитаният орган и запитващият орган взаимно си предоставят обратна информация относно резултата от оценката, във връзка с която е проведена консултацията, и при необходимост — относно полезността на информацията или на оказаното съдействие или относно проблемите, възникнали при оказването на съдействието или предоставянето на информацията.
 Член 8
 Влизане в сила
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 13 юни 2017 година.
 За Комисията
 Председател
 Jean-Claude JUNCKER
 (1) ОВ L 145, 30.4.2004 г., стр. 1.
 (2) ОВ L 173, 12.6.2014 г., стр. 349.
 (3) Директива 95/46/ЕО на Европейския парламент и на Съвета от 24 октомври 1995 г. за защита на физическите лица при обработването на лични данни и за свободното движение на тези данни (ОВ L 281, 23.11.1995 г., стр. 31).
 (4) Регламент (ЕО) No 45/2001 на Европейския парламент и на Съвета от 18 декември 2000 г. относно защитата на лицата по отношение на обработката на лични данни от институции и органи на Общността и за свободното движение на такива данни (ОВ L 8, 12.1.2001 г., стр. 1).
 ПРИЛОЖЕНИЕ I
 Образец за предварително известие
 [член 3 от Регламент за изпълнение (ЕС) 2017/1944 на Комисията]
 Текст на изображението
 Предварително известие
 Референтен номер:
 Дата:
 Обща информация
 ОТ:
 Държава членка:
 Запитващ орган:
 Официален адрес:
 (Данни за контакт на определеното лице за връзка)
 Име:
 Телефон:
 Електронна поща:
 ДО:
 Държава членка:
 Запитан орган:
 Официален адрес:
 (Данни за контакт на определеното лице за връзка)
 Име:
 Телефон:
 Електронна поща:
 Уважаема г-жо/Уважаеми г-н [да се впише съответното име],
 Изпращаме Ви настоящото предварително известие във връзка с изложените по-долу въпроси в съответствие с член 3 от Регламент за изпълнение (ЕС) 2017/1944 на Комисията от 13 юни 2017 г. за определяне на технически стандарти за изпълнение по отношение на стандартните формуляри, образци и процедури, свързани с процеса на консултации между съответните компетентни органи във връзка с уведомяването за планирано придобиване на квалифицирано дялово участие в инвестиционен посредник в съответствие с директиви 2004/39/ЕО и 2014/65/ЕС на Европейския парламент и на Съвета.
 Информация относно планираното придобиване
 Идентификационни данни на кандидат-приобретателя:
 [за физически лица попълнете информацията по член 3, параграф 1, буква а) от Делегиран регламент (ЕС) 2017/1946 на Комисията от 11 юли 2017 г. за допълнение на директиви 2004/39/ЕО и 2014/65/ЕС на Европейския парламент и на Съвета по отношение на регулаторните технически стандарти за изготвяне на изчерпателен списък на сведенията, които да бъдат включвани от кандидат-приобретателите в нотификацията за предложено придобиване на квалифицирано дялово участие в инвестиционен посредник; за юридически лица попълнете информацията по член 3, параграф 2, буква а) от Делегиран регламент (ЕС) 2017/1946 на Комисията];
 Текст на изображението
 Наименование на съответното лицензирано предприятие/съответните лицензирани предприятия в държавата членка на запитания орган и връзка с кандидат-приобретателя:
 [ако кандидат-приобретателят е лицензирано предприятие съгласно член 10, параграф 4, буква а) от Директива 2004/39/ЕО,


text:
е достатъчно да се посочи неговото наименование. Ако кандидат-приобретателят принадлежи към една от категориите, определени в член 10, параграф 4, букви б) или в) от Директива 2004/39/ЕО, е необходимо също така да се обясни връзката между кандидат-приобретателя и съответното лицензирано предприятие, установено в държавата членка на запитания орган]
 Идентификационни данни на целевото предприятие:
 [попълнете информацията по член 7, буква а) от Делегиран регламент (ЕС) 2017/1946 на Комисията от 11 юли 2017 г. за допълнение на директиви 2004/39/ЕО и 2014/65/ЕС на Европейския парламент и на Съвета по отношение на регулаторните технически стандарти за изготвяне на изчерпателен списък на сведенията, които да бъдат включвани от кандидат-приобретателите в нотификацията за предложено придобиване на квалифицирано дялово участие в инвестиционен посредник]
 Размер на настоящото дялово участие и на планираното дялово участие на кандидат-приобретателя в целевото предприятие:
 [попълнете информацията по член 7, буква в), подточки i), ii) и iii) от Делегиран регламент (ЕС) 2017/1946 на Комисията от 11 юли 2017 г. за допълнение на директиви 2004/39/ЕО и 2014/65/ЕС на Европейския парламент и на Съвета по отношение на регулаторните технически стандарти за изготвяне на изчерпателен списък на сведенията, които да бъдат включвани от кандидат-приобретателите в нотификацията за предложено придобиване на квалифицирано дялово участие в инвестиционен посредник]
 Моля, имайте предвид, че срокът на процедурата по оценка (*) изтича на [да се впише дата]. Ще ви изпратим допълнително известие за консултация, в което ще бъде посочена цялата съществена информация относно планираното придобиване, както и информацията, която бихме желали да получим. Междувременно, ако разполагате с друга съществена информация във връзка с придобиването или ако желаете да споделите становища или резерви по този въпрос, ще Ви бъдем благодарни, ако ни ги изпратите при първа възможност, но във всички случаи в срок от 20 работни дни от получаването на известието за консултация, което ще Ви бъде изпратено след настоящото предварително известие.
 (*) В съответствие с член 10а, параграф 1, втора алинея от Директива 2004/39/ЕО.
 С уважение,
 [подпис]
 ПРИЛОЖЕНИЕ II
 Образец за известие за консултация
 [член 4 от Регламент за изпълнение (ЕС) 2017/1944 на Комисията]
 Текст на изображението
 Известие за консултация
 Референтен номер:
 Дата:
 Обща информация
 ОТ:
 Държава членка:
 Запитващ орган:
 Официален адрес:
 (Данни за контакт на определеното лице за връзка)
 Име:
 Телефон:
 Електронна поща:
 ДО:
 Държава членка:
 Запитан орган:
 Официален адрес:
 (Данни за контакт на определеното лице за връзка)
 Име:
 Телефон:
 Електронна поща:
 Уважаема г-жо/Уважаеми г-н [да се впише съответното име],
 Изпращаме Ви настоящото известие за консултация във връзка с изложените по-долу въпроси в съответствие с член 4 от Регламент (ЕС) 2017/1944 от 13 юни 2017 г. за определяне на технически стандарти за изпълнение по отношение на стандартните формуляри, образци и процедури, свързани с процеса на консултации между съответните компетентни органи във връзка с уведомяването за планирано придобиване на квалифицирано дялово участие в инвестиционен посредник в съответствие с директиви 2004/39/ЕО и 2014/65/ЕС на Европейския парламент и на Съвета.
 Моля, имайте предвид, че срокът на процедурата по оценка (*) изтича на [да се впише дата], затова ще Ви бъдем благодарни, ако ни предоставите исканата информация, както и всякаква друга съществена информация и информация


text:
от значение в срок до [20 работни дни, считано от датата на получаване на настоящото писмо] или, ако това не е възможно, моля да ни съобщите кога очаквате да сте в състояние да ни окажете исканото съдействие, като имате предвид посочения краен срок за процедурата по оценка.
 (*) В съответствие с член 10а, параграф 1, втора алинея от Директива 2004/39/ЕО.
 Текст на изображението
 Информация относно планираното придобиване
 Предмет
 [Моля, исканата информация да се представи тук или да се посочат съответните съдържащи я приложения]
 Подробна информация относно планираното придобиване
 [Моля, исканата информация да се представи тук или да се посочат съответните съдържащи я приложения]
 Подробна информация относно други имащи отношение надзорни органи
 [Моля, исканата информация да се представи тук или да се посочат съответните съдържащи я приложения]
 В допълнение към
 [ако е приложимо, моля, посочете данни, по които предходното искане да бъде намерено]
 Вид искане за съдействие
 Искана информация [ако има такава]:
 [Моля, опишете подробно конкретната искана информация, включително свързаните с нея документи, които желаете да получите, както и целите, за които информацията ще Ви послужи. Примери:
 — Акционерната структура на кандидат-приобретателя или на съответното лицензирано предприятие и основните характеристики на неговите акционери;
 — Последната оценка на пригодността (квалификация и добра репутация) на кандидат-приобретателя или на съответното лицензирано предприятие;
 — Последната оценка на финансовата стабилност на кандидат-приобретателя или на съответното лицензирано предприятие и съответните публични или външни одитни доклади (когато е целесъобразно);
 — Последната оценка от запитания орган на качеството на управленската структура на кандидат-приобретателя или на съответното лицензирано предприятие, както и неговите административни и счетоводни процедури, системи за вътрешен контрол, корпоративно управление, структура на групата и т.н.]
 Допълнителна информация, предоставена от запитания орган.
 [Моля, посочете дали запитващият орган е бил или ще бъде във връзка с друг орган или с правоприлагащ орган в държавата членка на запитания орган, що се отнася до предмета на искането, или с друг орган, за който на запитания орган е известно, че проявява активен интерес към предмета на искането.]
 С уважение,
 [подпис]
 ПРИЛОЖЕНИЕ III
 Отговор от запитания орган
 [член 6 от Регламент за изпълнение (ЕС) 2017/1944 на Комисията]
 Текст на изображението
 Отговор от запитания орган
 Референтен номер:
 Дата:
 Обща информация
 ОТ:
 Държава членка:
 Запитан орган:
 Официален адрес:
 (Данни за контакт на определеното лице за връзка)
 Име:
 Телефон:
 Електронна поща:
 ДО:
 Държава членка:
 Запитващ орган:
 Официален адрес:
 (Данни за контакт на определеното лице за връзка)
 Име:
 Телефон:
 Електронна поща:
 Уважаема г-жо/Уважаеми г-н [да се впише съответното име],
 Известието за консултация от [дд.мм.гггг] г. с референтен No [да се впише референтният номер], което ни изпратихте, бе обработено от нашите служби в съответствие с член 6 от Регламент (ЕС) 2017/1944 от 13 юни 2017 г. за определяне на технически стандарти за изпълнение по отношение на стандартните формуляри, образци и процедури, свързани с процеса на консултации между съответните компетентни органи във връзка с уведомяването за планирано придобиване на квалифицирано дялово участие в инвестиционен посредник в съответствие с директиви 2004/39/ЕО и 2014/65/ЕС на Европейския парламент и на Съвета.
 Ако имате неясноти относно конкретната искана информация или относно други свързани с


text:
оценката въпроси, моля, посочете ги тук:
 Текст на изображението
 Ако исканата информация е била събрана, моля, представете я тук или обяснете как ще бъде предоставена, или посочете съответните съдържащи я приложения:
 Ако има друга информация, която е съществена или е от значение, моля, представете я тук или обяснете как ще бъде предоставена, или посочете съответните съдържащи я приложения:
 Тук можете по собствена преценка да предоставите всякаква друга важна информация, която би могла да окаже съществено влияние върху оценката, например информация относно структурата на групата или последните оценки на финансовата стабилност на кандидат-приобретателя или на съответното лицензирано предприятие.
 С уважение,
 [подпис]


text:
 1.10.2015
 BG
 Официален вестник на Европейския съюз
 L 256/1
 РЕГЛАМЕНТ ЗА ИЗПЪЛНЕНИЕ (ЕС) 2015/1743 НА КОМИСИЯТА
 от 28 септември 2015 година
 за одобрение на изменение, което не е несъществено, в спецификацията на наименование, вписано в регистъра на защитените наименования за произход и защитените географски указания [Ovos Moles de Aveiro (ЗГУ)]
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 2 от него,
 като има предвид, че:
 (1)
 В съответствие с член 53, параграф 1, първа алинея от Регламент (ЕС) No 1151/2012 Комисията разгледа заявлението на Португалия за одобрение на изменение в спецификацията на защитеното географско указание „Ovos Moles de Aveiro“, регистрирано по силата на Регламент (ЕО) No 286/2009 на Комисията (2).
 (2)
 Тъй като въпросното изменение не е несъществено по смисъла на член 53, параграф 2 от Регламент (ЕС) No 1151/2012, в съответствие с член 50, параграф 2, буква а) от същия регламент Комисията публикува заявлението за изменение в Официален вестник на Европейския съюз
 (3).
 (3)
 Тъй като Комисията не получи никакви възражения по член 51 от Регламент (ЕС) No 1151/2012, изменението в спецификацията следва да бъде одобрено,
 ПРИЕ НАСТОЯЩИЯ РЕГЛАМЕНТ:
 Член 1
 Одобрява се публикуваното в Официален вестник на Европейския съюз изменение в спецификацията на наименованието „Ovos Moles de Aveiro“ (ЗГУ).
 Член 2
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 28 септември 2015 година.
 За Комисията,
 от името на председателя,
 Phil HOGAN
 Член на Комисията
 (1) ОВ L 343, 14.12.2012 г., стр. 1.
 (2) Регламент (ЕО) No 286/2009 на Комисията от 7 април 2009 година за вписване на някои названия в Регистъра на защитените наименования за произход и защитените географски указания (Melva de Andalucía (ЗГУ), Caballa de Andalucía (ЗГУ), Ovos Moles de Aveiro (ЗГУ), Castagna di Vallerano (ЗНП)) (ОВ L 94, 8.4.2009 г., стр. 15).
 (3) ОВ C 170, 23.5.2015 г., стр. 10.


text:
 12.12.2018
 BG
 Официален вестник на Европейския съюз
 L 315/23
 РЕГЛАМЕНТ ЗА ИЗПЪЛНЕНИЕ (ЕС) 2018/1957 НА КОМИСИЯТА
 от 11 декември 2018 година
 за изменение на Регламент (ЕС) No 885/2010 по отношение на условията за разрешаване на препарата от наразин и никарбазин като фуражна добавка за пилета за угояване (притежател на разрешителното — Eli Lilly and Company Ltd)
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 13, параграф 3 от него,
 като има предвид, че:
 (1)
 В Регламент (ЕО) No 1831/2003 се предвижда разрешителен режим за добавките, предвидени за употреба при храненето на животните, и се посочват основанията и процедурите за предоставянето на такова разрешение.
 (2)
 С Регламент (ЕС) No 885/2010 на Комисията употребата на препарата от наразин и никарбазин като фуражна добавка при пилета за угояване беше разрешена за срок от десет години (2).
 (3)
 В съответствие с член 13, параграф 3 от Регламент (ЕО) No 1831/2003 притежателят на разрешителното предложи да се променят условията на разрешителното за препарата с подаването на заявление за промяна на съдържанието на micro tracer red от 11 g/kg до диапазон 4—11 g/kg. Заявлението бе придружено от съответните данни, подкрепящи искането за промяна.
 (4)
 В становището си от 18 октомври 2016 г. (3) Европейският орган за безопасност на храните („Органът“) заключи, че намаляването на съдържанието на micro tracer red от 11 g/kg до диапазон 4—11 g/kg добавка не оказва въздействие върху физикохимичните и биологичните свойства на добавката. Поради това той стигна до заключението, че оценката на безопасността и ефикасността, извършена за предишната формулировка с 11 g/kg micro tracer red, е валидна и за новата формулировка. Органът не счита, че са необходими специални изисквания за мониторинг след пускането на пазара. Той също така провери доклада относно метода за анализ на фуражната добавка във фуражите, предоставен от референтната лаборатория, определена с Регламент (ЕО) No 1831/2003.
 (5)
 Освен това на 10 юли 2018 г. Eli Lilly and Company Ltd. подаде заявление съгласно член 13, параграф 3 от Регламент (ЕО) No 1831/2003, с което предлага да бъде променено наименованието на притежателя на разрешителното. Заявителят твърди, че, считано от 3 април 2018 г., Elanco GmbH, звено на предприятието Eli Lilly and Company Ltd., трябва да се счита за притежател на правата за търговия с посочената по-горе добавка. Заявлението бе придружено от съответните данни, подкрепящи искането за промяна.
 (6)
 Предложената промяна в условията на разрешителното, които се отнасят до наименованието на притежателя на разрешителното, е от чисто административно естество и не налага нова оценка на съответната добавка. Органът беше информиран за заявлението.
 (7)
 При оценката на препарата от наразин и никарбазин с новото съдържание на micro tracer red бе установено, че условията за разрешаване, предвидени в член 5 от Регламент (ЕО) No 1831/2003, са изпълнени.
 (8)
 Поради това Регламент (ЕС) No 885/2010 следва да бъде съответно изменен.
 (9)
 Тъй като няма съображения във


text:
връзка с безопасността, които да налагат незабавното прилагане на въведените с настоящия регламент изменения, е целесъобразно да се предвиди преходен период, по време на който съществуващите запаси от фуражната добавка наразин и никарбазин, които отговарят на разпоредбите, приложими преди датата на влизане в сила на настоящия регламент, могат да продължат да се пускат на пазара и да се употребяват до тяхното изчерпване.
 (10)
 Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
 ПРИЕ НАСТОЯЩИЯ РЕГЛАМЕНТ:
 Член 1
 Приложението към Регламент (ЕО) No 885/2010 се изменя, както следва:
 а)
 в колона 2 думите „Eli Lilly and Company Ltd“ се заменят с „Elanco GmbH“;
 б)
 в колона 4 „Състав, химична формула, описание, метод за анализ“ в „Състав на добавката“ при съдържанието на Micro tracer red думите „11 g/kg“ се заменят с „4—11 g/kg“.
 Член 2
 Съществуващите наличности от добавката, които отговарят на разпоредбите, приложими преди датата на влизане в сила на настоящия регламент, могат да продължат да бъдат пускани на пазара и използвани до тяхното изчерпване.
 Член 3
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 11 декември 2018 година.
 За Комисията
 Председател
 Jean-Claude JUNCKER
 (1) ОВ L 268, 18.10.2003 г., стр. 29.
 (2) Регламент (ЕС) No 885/2010 на Комисията от 7 октомври 2010 г. относно разрешително за употребата на препарата от наразин и никарбазин като фуражна добавка за пилета за угояване (притежател на разрешителното — Eli Lilly and Company Ltd) и за изменение на Регламент (ЕО) No 2430/1999 (ОВ L 265, 8.10.2010 г., стр. 5).
 (3) EFSA Journal (Бюлетин на ЕОБХ), 2016; 14(11):4614.


text:
 13.2.2020
 BG
 Официален вестник на Европейския съюз
 L 40/114
 РЕГЛАМЕНТ ЗА ИЗПЪЛНЕНИЕ (ЕС) 2020/194 НА КОМИСИЯТА
 от 12 февруари 2020 година
 за определяне на подробни правила за прилагането на Регламент (ЕС) No 904/2010 на Съвета по отношение на специалните режими за данъчно задължени лица, предоставящи услуги на данъчно незадължени лица, извършващи дистанционни продажби на стоки и някои вътрешни доставки на стоки
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 904/2010 на Съвета от 7 октомври 2010 г. относно административното сътрудничество и борбата с измамите в областта на данъка върху добавената стойност (1), и по-специално член 47л, букви а) и б) от него,
 като има предвид, че:
 (1)
 Дял XII, глава 6 от Директива 2006/112/ЕО (2), в която се уреждат специалните режими за данъчно задължени лица, предоставящи някои услуги, беше изменена с Директива (ЕС) 2017/2455 на Съвета (3) и Директива (ЕС) 2019/1995 на Съвета (4) с цел разширяване на специалните режими. Мерките, необходими за постигане на съответствие с тези две директиви за изменение, ще започнат да се прилагат от 1 януари 2021 г.
 (2)
 В Регламент (ЕС) No 904/2010 се определят правилата за административното сътрудничество и борбата с измамите в областта на данъка върху добавената стойност (ДДС). Членове 47б, 47в, 47г и 47д от този регламент се отнасят до обмена на определена информация, свързана със специалните режими, уредени в дял XII, глава 6 от Директива 2006/112/ЕО. По-конкретно, в посочените членове се уреждат обменът на идентификационни данни и данни за справка-декларацията за ДДС и всяка последваща промяна в тези данни. Тези членове са приложими от 1 януари 2021 г.
 (3)
 За да се гарантира, че информацията по тези членове се обменя по еднакъв начин, е необходимо да се приемат техническите аспекти във връзка с този обмен, включително общото електронно съобщение. Така ще е възможно и единно разработване на техническите и функционалните спецификации, тъй като те ще следват регламентирана рамка.
 (4)
 Определена информация, отнасяща се например до изключването от специалните режими, доброволното преустановяване или промяната на държавата членка по идентификация, следва също така да бъде обменяна без забавяне по еднакъв начин, за да се даде възможност на държавите членки да следят за правилното прилагане на специалните режими и да се борят с измамите. За тази цел следва да се предвидят общи условия за електронния обмен на такава информация.
 (5)
 С цел да се ограничи до минимум административната тежест върху данъчно задължените лица е необходимо да се установят определени изисквания към електронния интерфейс, които ще улеснят данъчно задължените лица при подаването на идентификационна информация и на справки-декларации за ДДС. Държавите членки са свободни да осигуряват допълнителни функционални възможности, за да намалят още повече административната тежест.
 (6)
 Необходимо е да се изясни каква конкретна информация се изисква да бъде подавана в случаите, когато през даден период не са извършени доставки по специалните режими.
 (7)
 С оглед да се даде възможност на държавите членки и на данъчно задължените лица да се позовават по еднозначен начин на справки-декларациите за ДДС в последващата кореспонденция, включително в кореспонденцията по


text:
плащането на данъка, държавата членка по идентификация следва да определи уникален референтен номер на всяка справка-декларация за ДДС.
 (8)
 Настоящият регламент следва да се прилага от деня, от който се прилагат членове 47б, 47в, 47г и 47д от Регламент (ЕС) No 904/2010.
 (9)
 В Регламент за изпълнение (ЕС) No 815/2012 на Комисията (5) се определят подробни правила съгласно членове 44 и 45 от Регламент (ЕС) No 904/2010 относно обмена на информация, свързан със специалните режими за далекосъобщителни услуги, услуги за разпространение на радио и телевизия или електронни услуги. Тези членове са приложими за периода от 1 януари 2015 г. до 31 декември 2020 г. Поради това Регламент за изпълнение (ЕС) No 815/2012 следва да бъде отменен, считано от 1 януари 2021 г. Той обаче следва да продължи да се прилага до 10 февруари 2024 г., що се отнася до подаването и корекциите на справки-декларациите за ДДС по отношение на доставките на услуги, обхванати от някой от специалните режими, посочени в този регламент за изпълнение, които са извършени преди 1 януари 2021 г.
 (10)
 Мерките, предвидени в настоящия регламент, са в съответствие със становището на Постоянния комитет по административно сътрудничество,
 ПРИЕ НАСТОЯЩИЯ РЕГЛАМЕНТ:
 Член 1
 Определения
 За целите на настоящия регламент се прилагат следните определения:
 (1)
 „режим извън Съюза“ означава предвиденият в дял XII, глава 6, раздел 2 от Директива 2006/112/ЕО специален режим за услуги, предоставяни от данъчно задължени лица, които не са установени в рамките на Общността;
 (2)
 „режим в Съюза“ означава предвиденият в дял XII, глава 6, раздел 3 от Директива 2006/112/ЕО специален режим за вътреобщностни дистанционни продажби на стоки, за доставки на стоки в рамките на държава членка, извършвани чрез електронен интерфейс, улесняващ тези доставки, в съответствие с член 14а, параграф 2 от Директива 2006/112/ЕО, и за услуги, предоставяни от данъчно задължени лица, установени в рамките на Общността, но не в държавата членка по потребление;
 (3)
 „режим при внос“ означава предвиденият в дял XII, глава 6, раздел 4 от Директива 2006/112/ЕО специален режим за дистанционни продажби на стоки, внесени от трети територии или трети държави;
 (4)
 „специални режими“ означава режимът извън Съюза, режимът в Съюза и режимът при внос.
 Член 2
 Функционални възможности на електронния интерфейс
 Електронният интерфейс в държавата членка по идентификация, чрез който данъчно задълженото лице или посредник, действащ от негово име, се регистрира за използването на един от специалните режими и чрез който лицето или неговият посредник подава на държавата членка по идентификация справки-декларациите за данъка върху добавената стойност (ДДС) по този режим, има следните функционални възможности:
 а)
 той трябва да предлага възможност за съхранение на информацията и на всяка промяна в информацията, която се предоставя съгласно член 361 или 369п от Директива 2006/112/ЕО, както и на информацията, която се включва в справка-декларацията за ДДС съгласно член 365, 369ж или 369у от Директива 2006/112/ЕО, преди тази информация или промяна в нея да бъде подадена;
 б)
 той трябва да позволява на данъчно задълженото лице или на посредника, действащ от негово име, да подава съответната информация, свързана със справки-декларациите за ДДС, посредством електронно прехвърляне на файл в


text:
съответствие с условията, определени от държавата членка по идентификация.
 Член 3
 Предаване на идентификационна информация
 1. Посредством мрежата CCN/CSI държавата членка по идентификация предава на останалите държави членки следната информация, включително всички промени в тази информация:
 а)
 информация за идентифициране на данъчно задълженото лице, което използва режима извън Съюза;
 б)
 информация за идентифициране на данъчно задълженото лице, което използва режима в Съюза;
 в)
 информация за идентифициране на данъчно задълженото лице, което използва режима при внос;
 г)
 информация за идентифициране на посредник;
 д)
 идентификационния номер, определен на данъчно задълженото лице или на посредник.
 2. За предаване на информацията, посочена в параграф 1, се използва общото електронно съобщение, определено в приложение I, като за всеки отделен случай се използва следната колона:
 а)
 колона Б за режима извън Съюза;
 б)
 колона В за режима в Съюза;
 в)
 колона Г за режима при внос за идентификация на данъчно задълженото лице в съответствие с член 369п, параграф 1 или 3 от Директива 2006/112/ЕО;
 г)
 колона Д за режима при внос за идентификация на посредника в съответствие с член 369п, параграф 2 от Директива 2006/112/ЕО.
 3. Държавата членка по идентификация без забавяне информира останалите държави членки посредством мрежата CCN/CSI, като използва общото електронно съобщение, определено в приложение II към настоящия регламент, когато данъчно задълженото лице:
 а)
 е изключено от един от специалните режими или е заличено от регистъра за идентификация в съответствие с член 363, член 369д или член 369с, параграф 1 или 3 от Директива 2006/112/ЕО;
 б)
 доброволно спре да използва един от специалните режими;
 в)
 промени държавата членка по идентификация в рамките на режима в Съюза или режима при внос.
 4. Държавата членка по идентификация без забавяне информира останалите държави членки посредством мрежата CCN/CSI, като използва общото електронно съобщение, определено в приложение II към настоящия регламент, когато посредникът:
 а)
 е заличен от регистъра за идентификация в съответствие с член 369с, параграф 2 от Директива 2006/112/ЕО;
 б)
 доброволно спре да действа като посредник;
 в)
 промени държавата членка по идентификация.
 5. Държавата членка по идентификация и останалите държави членки обменят автоматично посредством централен регистър или друг надежден инструмент за споделяне на данни индивидуалните идентификационни номера за целите на ДДС, определени на данъчно задължените лица или, ако е приложимо, определени по отношение на данъчно задължените лица съгласно член 369р, параграф 1 или 3 от Директива 2006/112/ЕО, за да е сигурно, че държавите членки разполагат по всяко време с точен и актуален поглед върху валидността на всички идентификационни номера за целите на ДДС, които са били определени от всички държави членки.
 Член 4
 Подаване на справка-декларацията за ДДС от данъчно задълженото лице или посредника
 1. Данъчно задълженото лице или, когато е приложимо в случая на режима при внос — посредникът, действащ от негово име, подава на държавата членка по идентификация справки-декларациите за ДДС с данните съгласно член 365, 369ж или 369у от Директива 2006/112/ЕО, като използва общото електронно съобщение, определено в приложение III към настоящия регламент. Колона Б от това общо електронно съобщение се използва за режима извън Съюза, колона В — за режима в Съюза, а колона


text:
Г — за режима при внос.
 2. Когато данъчно задължено лице не е извършило доставки на стоки или услуги по този специален режим в нито една държава членка през даден данъчен период и не възнамерява да внася изменения в предходни справки-декларации за ДДС, се попълва нулева справка-декларация за ДДС. За тази цел в общото електронно съобщение, определено в приложение III, се попълват само следните клетки:
 а)
 клетки 1, 2, 11 и 24 за режима извън Съюза;
 б)
 клетки 1, 2, 21 и 24 за режима в Съюза;
 в)
 клетки 1, 1а, 2, 11 и 24 за режима при внос.
 3. От данъчно задълженото лице или, когато е приложимо в случая на режима при внос — от посредника, действащ от негово име, се изисква само да въведе доставките, свързани с дадена държава членка по потребление, ако през този данъчен период в тази държава членка са били извършени доставки на стоки или услуги по специалните режими.
 Освен това, в случая на режима в Съюза от данъчно задълженото лице се изисква само да въведе доставките, посочени в член 369ж, параграф 2, букви а) и б) от Директива 2006/112/ЕО, свързани с държава членка, от която стоките са изпратени или транспортирани, ако обхванатите от режима в Съюза стоки са били изпратени или транспортирани от тази държава членка през данъчния период. По сходен начин, от данъчно задълженото лице се изисква само да въведе доставките от държава членка на установяване, ако през данъчния период от тази държава членка са били извършвани доставки на услуги по специалните режими.
 Член 5
 Предаване на информация, съдържаща се в справка-декларация за ДДС
 Информацията, съдържаща се в справка-декларацията за ДДС, посочена в член 4, параграф 1, се изпраща от държавата членка по идентификация посредством мрежата CCN/CSI, като се използва общото електронно съобщение, определено в приложение III:
 а)
 на всяка държава членка по потребление, посочена в справка-декларацията за ДДС;
 б)
 в случая на режима в Съюза тя се изпраща и на всяка от следните държави членки, посочени в справка-декларацията за ДДС:
 i)
 всяка държава членка, от която стоките са изпратени или транспортирани;
 ii)
 всяка държава членка на установяване, от която са били предоставяни услуги.
 За целите на първата алинея държавата членка по идентификация изпраща на всяка съответна държава членка общата информация, съдържаща се в част 1 на общото електронно съобщение, определено в приложение III, заедно с информацията в части 2, 3 и 4 на това общо електронно съобщение, свързана с тази конкретна държавата членка.
 Член 6
 Уникален референтен номер
 Информацията, предавана съгласно член 5, съдържа референтен номер, определен от държавата членка по идентификация, който е уникален за конкретната справка-декларация за ДДС.
 Член 7
 Отмяна
 Регламент за изпълнение (ЕС) No 815/2012 се отменя, считано от 1 януари 2021 г.
 Що се отнася обаче до подаването и корекциите на справки-декларациите за ДДС по отношение на доставките на услуги, обхванати от някой от специалните режими, посочени в Регламент за изпълнение (ЕС) No 815/2012, които са извършени преди 1 януари 2021 г., този регламент за изпълнение продължава да се прилага до 10 февруари 2024 г.
 Член 8


text:
Влизане в сила
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Той се прилага от 1 януари 2021 г.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 12 февруари 2020 година.
 За Комисията
 Председател
 Ursula VON DER LEYEN
 (1) ОВ L 268, 12.10.2010 г., стр. 1.
 (2) Директива 2006/112/ЕО на Съвета от 28 ноември 2006 г. относно общата система на данъка върху добавената стойност (ОВ L 347, 11.12.2006 г., стр. 1).
 (3) Директива (ЕС) 2017/2455 на Съвета от 5 декември 2017 г. за изменение на Директива 2006/112/ЕО и Директива 2009/132/ЕО по отношение на някои задължения, свързани с данъка върху добавената стойност, приложими при доставките на услуги и дистанционните продажби на стоки (ОВ L 348, 29.12.2017 г., стр. 7).
 (4) Директива (ЕС) 2019/1995 на Съвета от 21 ноември 2019 г. за изменение на Директива 2006/112/ЕО по отношение на разпоредбите, отнасящи се до дистанционните продажби на стоки и някои вътрешни доставки на стоки (OВ L 310, 2.12.2019 г., стр. 1).
 (5) Регламент за изпълнение (ЕС) No 815/2012 на Комисията от 13 септември 2012 г. за определяне на подробни правила за прилагането на Регламент (ЕС) No 904/2010 на Съвета по отношение на специалните режими за неустановени данъчнозадължени лица, предоставящи далекосъобщителни услуги, услуги за разпространение на радио и телевизия или електронни услуги на данъчно незадължени лица (ОВ L 249, 14.9.2012 г., стр. 3).
 ПРИЛОЖЕНИЕ I
 Идентификационни данни
 Колона А
 Колона Б
 Колона В
 Колона Г
 Колона Д
 Номер на клетката
 Режим извън Съюза
 Режим в Съюза
 Режим при внос
 (идентификация на данъчно задълженото лице)
 Режим при внос
 (идентификация на посредника)
 1
 Индивидуален идентификационен номер за целите на ДДС, определен от държавата членка по идентификация в съответствие с член 362 от Директива 2006/112/ЕО (1)
 Индивидуален идентификационен номер за целите на ДДС, определен от държавата членка по идентификация в съответствие с член 369г от Директива 2006/112/ЕО, включващ кода на държавата
 Индивидуален идентификационен номер за целите на ДДС, определен от държавата членка по идентификация в съответствие с член 369р, параграф 1 или 3 от Директива 2006/112/ЕО (2)
 Индивидуален идентификационен номер, определен от държавата членка по идентификация в съответствие с член 369р, параграф 2 от Директива 2006/112/ЕО (3)
 1а
 Ако данъчно задълженото лице се представлява от посредник — индивидуалния идентификационен номер на този посредник, определен в съответствие с член 369р, параграф 2 от Директива 2006/112/ЕО
 2
 Национален данъчен номер
 Национален данъчен номер (4)
 2a
 Идентификационен номер за целите на ДДС, ако има такъв
 Идентификационен номер за целите на ДДС
 3
 Наименование на дружеството
 Наименование на дружеството
 Наименование на дружеството
 Наименование на дружеството
 4
 Търговски наименования на дружеството, ако се различават от наименованието на дружеството
 Търговски наименования на дружеството, ако се различават от наименованието на дружеството
 Търговски наименования на дружеството, ако се различават от наименованието на дружеството
 Търговски наименования на дружеството, ако се различават от наименованието на дружеството
 5
 Пълен пощенски адрес на дружеството (5)
 Пълен пощенски адрес на дружеството (5)
 Пълен пощенски адрес на дружеството (5)


text:
Пълен пощенски адрес на дружеството (5)
 6
 Държава, в която е мястото на стопанска дейност на данъчно задълженото лице
 Държава, в която е мястото на стопанска дейност на данъчно задълженото лице, ако не е в Съюза
 Държава, в която е мястото на стопанска дейност на данъчно задълженото лице
 Държавата членка, в която е мястото на стопанска дейност на посредника или, при липса на място на стопанска дейност в Съюза — държавата членка, в която посредникът има постоянен обект и където посочва, че ще използва режима при внос от името на данъчно задължените лица, които представлява
 7
 Адрес на електронна поща на данъчно задълженото лице
 Адрес на електронна поща на данъчно задълженото лице
 Адрес на електронна поща на данъчно задълженото лице
 Адрес на електронна поща на посредника
 8
 Уебсайтове на данъчно задълженото лице
 Уебсайтове на данъчно задълженото лице, ако има такива
 Уебсайтове на данъчно задълженото лице
 9
 Лице за връзка
 Лице за връзка
 Лице за връзка
 Лице за връзка
 10
 Телефонен номер
 Телефонен номер
 Телефонен номер
 Телефонен номер
 11
 Номер IBAN или OBAN
 Номер IBAN
 Номер IBAN (6)
 Номер IBAN (7)
 12
 Номер BIC (8)
 Номер BIC (8)
 Номер BIC (6)
 (8)
 Номер BIC (7)
 (8)
 13.1
 Индивидуални идентификационни номера за целите на ДДС или, ако няма такива, данъчни референтни номера, определени от държавите членки, в които данъчно задълженото лице има постоянни обекти, различни от държавата членка по идентификация, и определени от държавите членки, от които стоките са изпратени или транспортирани, различни от държавата членка по идентификация (9)
 Сведение дали данъчно задълженото лице има постоянен обект в тази държава членка (14)
 Индивидуални идентификационни номера за целите на ДДС или, ако няма такива, данъчни референтни номера, определени от държавите членки, в които данъчно задълженото лице има постоянни обекти, различни от държавата членка по идентификация (9)
 Индивидуални идентификационни номера за целите на ДДС или, ако няма такива, данъчни референтни номера, определени от държавите членки, в които посредникът има постоянни обекти, различни от държавата членка по идентификация (9)
 14.1
 Пълен пощенски адрес и търговски наименования на постоянните обекти и на местата, от които стоките са изпратени или транспортирани в държави членки, различни от държавата членка по идентификация (10)
 Пълен пощенски адрес и търговски наименования на постоянните обекти в държави членки, различни от държавата членка по идентификация (10)
 Пълен пощенски адрес и търговски наименования на постоянните обекти в държави членки, различни от държавата членка по идентификация (10)
 15.1
 Идентификационни номера за целите на ДДС, определени от държавите членки, като неустановено данъчно задължено лице (11)
 16.1
 Електронна декларация, че данъчно задълженото лице не е установено в Съюза
 Електронна декларация, че данъчно задълженото лице не е установено в Съюза
 16.2
 Сведение дали данъчно задълженото лице е електронен интерфейс, посочен в член 14а, параграф 2 от Директива 2006/112/ЕО (14)
 17
 Начална дата на използването на режима (12)
 Начална дата на използването на режима (12)
 Начална дата на използването на режима (13)
 18
 Дата на искането на данъчно задълженото лице за регистрация по режима
 Дата на искането на данъчно задълженото лице за регистрация по режима
 Дата на искането на


text:
данъчно задълженото лице или на посредника, действащ от негово име, за регистрация по режима
 Дата на искането за регистрация като посредник
 19
 Дата на решението за регистрация, взето от държавата членка по идентификация
 Дата на решението за регистрация, взето от държавата членка по идентификация
 Дата на решението за регистрация, взето от държавата членка по идентификация
 Дата на решението за регистрация, взето от държавата членка по идентификация
 20
 Сведение дали данъчно задълженото лице е група за целите на ДДС (14)
 21
 Индивидуални идентификационни номера за целите на ДДС, определени от държавата членка по идентификация в съответствие с член 362, 369г или 369р от Директива 2006/112/ЕО, ако данъчно задълженото лице е използвало преди това или в момента използва един от тези режими
 Индивидуални идентификационни номера за целите на ДДС, определени от държавата членка по идентификация в съответствие с член 362, 369г или 369р от Директива 2006/112/ЕО, ако данъчно задълженото лице е използвало преди това или в момента използва един от тези режими
 Индивидуални идентификационни номера за целите на ДДС, определени от държавата членка по идентификация в съответствие с член 362, 369г или 369р от Директива 2006/112/ЕО, ако данъчно задълженото лице е използвало преди това или в момента използва един от тези режими
 Номера на посредник, определени от държавата членка по идентификация в съответствие с член 369р, параграф 2 от Директива 2006/112/ЕО
 (1) Да се следва формат: EUxxxyyyyyz, където: xxx е 3-цифреният код по ISO на държавата членка по идентификация (ДЧИ); yyyyy е 5-цифреният номер, определен от ДЧИ; z е контролна цифра.
 (2) Да се следва формат: IMxxxyyyyyyz, където: xxx е 3-цифреният код по ISO на ДЧИ; yyyyyy е 6-цифреният номер, определен от ДЧИ; z е контролна цифра.
 (3) Да се следва формат: INxxxyyyyyyz, където: xxx е 3-цифреният код по ISO на ДЧИ; yyyyyy е 6-цифреният номер, определен от ДЧИ; z е контролна цифра.
 (4) Задължително, ако в клетка 2а не е посочен идентификационен номер за целите на ДДС.
 (5) Пощенски код се посочва, когато има такъв.
 (6) Когато данъчно задълженото лице не се представлява от посредник.
 (7) Когато данъчно задълженото лице се представлява от посредник.
 (8) Номерът BIC не е задължителен.
 (9) Когато има повече от един постоянен обект или повече от една държава членка, от която стоките са изпратени или транспортирани, използвайте клетка 13.1, 13.2 и т.н.
 (10) Когато има повече от един постоянен обект и/или място, от което стоките са изпратени или транспортирани, използвайте клетка 14.1, 14.2 и т.н.
 (11) Когато има повече от един идентификационен номер за целите на ДДС, определен от държавите членки, като неустановено данъчно задължено лице, използвайте клетка 15.1, 15.2 и т.н.
 (12) В определени ограничени случаи тази дата може да е преди датата на регистрация за режима.
 (13) Началната дата на използването на режима съвпада с датата в колона Г, клетка 19, и в случай на предварителна регистрация в съответствие с член 2, трета алинея от Регламент за изпълнение (ЕС) 2019/2026 на Съвета не може да бъде по-рано от 1 януари 2021 г.
 (14) В тази клетка се нанася само отметка да/не.
 ПРИЛОЖЕНИЕ II
 Данни


text:
относно статуса на данъчно задължено лице или на посредник в регистъра на държава членка по идентификация
 Индивидуален идентификационен номер за целите на ДДС на данъчно задължено лице, определен от държавата членка по идентификация, включващ кода на държавата
 Индивидуален идентификационен номер на посредник, определен от държавата членка по идентификация, включващ кода на държавата
 Дата, от която е в сила промяната
 Причина за промяна на статуса на данъчно задълженото лице в регистъра, като се използват следните кодове:
 (1)
 Данъчно задълженото лице или, когато е приложимо, посредникът, действащ от негово име, е уведомил държавата членка по идентификация, че данъчно задълженото лице вече не извършва доставки на услуги и/или стоки, обхванати от специалния режим;
 (2)
 Държавата членка по идентификация допуска, че данъчно задълженото лице е преустановило своите облагаеми дейности, обхванати от специалния режим;
 (3)
 Данъчно задълженото лице вече не отговаря на условията, необходими за използването на специалния режим;
 (4)
 Данъчно задълженото лице системно не спазва правилата на специалния режим;
 (5)
 Данъчно задълженото лице или посредникът, действащ от негово име, е поискало доброволно да се откаже от режима;
 (6)
 Данъчно задълженото лице е поискало да бъде регистрирано (идентифицирано) в нова държава членка по идентификация.
 Причина за промяна на статуса на посредника в регистъра, като се използват следните кодове:
 (2)
 Посредникът не е действал като посредник от името на нито едно данъчно задължено лице, използващо режима при внос, за период от две последователни календарни тримесечия;
 (3)
 Посредникът вече не отговаря на условията, необходими, за да действа като такъв;
 (4)
 Посредникът системно не спазва правилата на режима при внос;
 (5)
 Посредникът е поискал доброволно да спре да действа като посредник;
 (6)
 Посредникът е поискал да бъде идентифициран в нова държава членка по идентификация.
 ПРИЛОЖЕНИЕ III
 Справки-декларации за ДДС
 Част 1: обща информация
 Колона А
 Колона Б
 Колона В
 Колона Г
 Номер на клетката
 Режим извън Съюза
 Режим в Съюза
 Режим при внос
 Уникален референтен номер (1):
 1
 Индивидуален идентификационен номер за целите на ДДС, определен от държавата членка по идентификация в съответствие с член 362 от Директива 2006/112/ЕО
 Индивидуален идентификационен номер за целите на ДДС, определен от държавата членка по идентификация в съответствие с член 369г от Директива 2006/112/ЕО, включващ кода на държавата
 Индивидуален идентификационен номер за целите на ДДС, определен от държавата членка по идентификация в съответствие с член 369р, параграф 1 или 3 от Директива 2006/112/ЕО
 1 a
 Ако данъчно задълженото лице се представлява от посредник — идентификационния номер на този посредник, определен в съответствие с член 369р, параграф 2 от Директива 2006/112/ЕО
 2
 Данъчен период (2)
 Данъчен период (2)
 Данъчен период (3)
 2a
 Начална дата и крайна дата на периода (4)
 Начална дата и крайна дата на периода (4)
 Начална дата и крайна дата на периода (5)
 3
 Парична единица
 Парична единица
 Парична единица
 Част 2: за всяка държава членка по потребление, в която се дължи ДДС (6))
 2 а) Доставки на услуги
 от държавата членка по идентификация и от постоянни обекти извън Съюза
 2 б) Доставки на стоки, изпратени или транспортирани от държавата членка по идентификация (7)
 4.1
 Код на държавата членка по


text:
потребление
 Код на държавата членка по потребление
 Код на държавата членка по потребление
 5.1
 Стандартна ставка на ДДС в държавата членка по потребление (8)
 Стандартна ставка на ДДС в държавата членка по потребление (8)
 Стандартна ставка на ДДС в държавата членка по потребление (8)
 6.1
 Намалена ставка на ДДС в държавата членка по потребление (8)
 Намалена ставка на ДДС в държавата членка по потребление (8)
 Намалена ставка на ДДС в държавата членка по потребление (8)
 7.1
 Данъчна основа при стандартна ставка (8)
 Данъчна основа при стандартна ставка (8)
 Данъчна основа при стандартна ставка (8)
 8.1
 Размер на дължимия ДДС при стандартна ставка (8)
 Размер на дължимия ДДС при стандартна ставка (8)
 Размер на дължимия ДДС при стандартна ставка (8)
 9.1
 Данъчна основа при намалена ставка (8)
 Данъчна основа при намалена ставка (8)
 Данъчна основа при намалена ставка (8)
 10.1
 Размер на дължимия ДДС при намалена ставка (8)
 Размер на дължимия ДДС при намалена ставка (8)
 Размер на дължимия ДДС при намалена ставк (8)
 11.1
 Общ размер на дължимия ДДС
 Общ размер на дължимия ДДС за доставките на услуги, декларирани в част 2а, и за доставките на стоки, декларирани в част 2б
 Общ размер на дължимия ДДС
 2 в) Доставки на услуги от постоянни обекти в държави членки, различни от държавата членка по идентификация (9)
 2 г) Доставки на стоки, изпратени или транспортирани от държава членка, различна от държавата членка по идентификация (10)
 (11)
 12.1
 Код на държавата членка по потребление
 13.1
 Стандартна ставка на ДДС в държавата членка по потребление (8)
 14.1
 Намалена ставка на ДДС в държавата членка по потребление (8)
 15.1
 Индивидуален идентификационен номер за целите на ДДС или, ако няма такъв, данъчен референтен номер, включващ кода на държавата:
 —
 на постоянния обект, от който са извършени доставките на услуги; или
 —
 на обекта, от който са изпратени или транспортирани стоките.
 Когато доставките на стоки се извършват в съответствие с член 14а, параграф 2 от Директива 2006/112/ЕО, и данъчно задълженото лице няма идентификационен номер за целите на ДДС или данъчен референтен номер в държавата членка, от която са изпратени или транспортирани стоките, кодът на тази държава членка трябва все пак да се предостави.
 16.1
 Данъчна основа при стандартна ставка (8)
 17.1
 Размер на дължимия ДДС при стандартна ставка (8)
 18.1
 Данъчна основа при намалена ставка (8)
 19.1
 Размер на дължимия ДДС при намалена ставка (8)
 20.1
 Общ размер на дължимия ДДС за доставките на услуги, декларирани в част 2в, и за доставките на стоки, декларирани в част 2г
 2 д) Общ сбор на доставките от държавата членка по идентификация, доставките на стоки от друга държава членка и доставките на услуги от всички постоянни обекти извън държавата членка по идентификация
 21.1
 Общ размер на дължимия ДДС (клетка 11.1 + клетка 11.2 ... + клетка 20.1 + клетка 20.2 ...)
 Част 3: за всяка държава членка по потребление, за която се извършва корекция във връзка с ДДС
 22.1.
 Данъчен период (2)
 Данъчен период (2)
 Данъчен период (3)
 23.1
 Код на държавата членка по потребление
 Код на държавата членка по потребление


text:
Код на държавата членка по потребление
 24.1
 Общ размер на ДДС в резултат на корекции по доставки (12)
 Общ размер на ДДС в резултат на корекции по доставки (12)
 Общ размер на ДДС в резултат на корекции по доставки (12)
 Част 4: салдо на дължимия ДДС за всяка държава членка по потребление
 25.1.
 Общ размер на дължимия ДДС, включващ корекции на предходни справки-декларации по държава членка (клетка 11.1 + клетка 11.2 ... + клетка 24.1 + клетка 24.2. ...) (12)
 Общ размер на дължимия ДДС, включващ корекции на предходни справки-декларации по държава членка (клетка 21.1 + клетка 21.2 ... + клетка 24.1 + клетка 24.2. ...) (12)
 Общ размер на дължимия ДДС, включващ корекции на предходни справки-декларации по държава членка (клетка 11.1 + клетка 11.2 ... + клетка 24.1 + клетка 24.2. ...) (12)
 Част 5: общ размер на дължимия ДДС за всички държави членки по потребление
 26
 Общ размер на дължимия ДДС за всички държави членки (клетка 25.1+ 25.2. ...) (13)
 Общ размер на дължимия ДДС за всички държави членки (клетка 25.1+ 25.2. ...) (13)
 Общ размер на дължимия ДДС за всички държави членки (клетка 25.1+ 25.2. ...) (13)
 (1) Уникалният референтен номер, определен от държавата членка по идентификация, се състои от: кода на ДЧИ/номера за целите на ДДС/периода — напр. CZ/xxxxxxxxx/Т1.гггг (или /М01.гггг за режима при внос) + добавете електронен времеви печат. Номерът се дава от държавата членка по идентификация преди предаване на справка-декларацията на другите засегнати държави членки.
 (2) Отнася се за календарни тримесечия: Т1.гггг – Т2.гггг – Т3.гггг – Т4.гггг . Когато в част 3 трябва да се коригира повече от един данъчен период, използвайте клетка 22.1.1, 22.1.2 и т.н.
 (3) Отнася се за календарни месеци: M01.гггг – M02.гггг – M03.гггг – и т.н. Когато в част 3 трябва да се коригира повече от един данъчен период, използвайте клетка 22.1.1, 22.1.2 и т.н.
 (4) Попълва се само в случаите, когато данъчно задълженото лице подава повече от една справка-декларация за ДДС за едно и също тримесечие. Отнася се за календарни дни: дд.мм.гггг – дд.мм.гггг.
 (5) Попълва се само в случаите, когато данъчно задълженото лице/посредникът подава повече от една справка-декларация за ДДС за един и същ месец. Отнася се за календарни дни: дд.мм.гггг – дд.мм.гггг.
 (6) Когато има повече от една държава членка по потребление.
 (7) Включително доставки, извършени за улеснение чрез електронен интерфейс, посочен в член 14а, параграф 2 от Директива 2006/112/ЕО, когато изпращането или транспортирането на тези стоки започва или завършва в държавата членка по идентификация.
 (8) Когато през периода за деклариране се прилага повече от една стандартна ставка, използвайте клетки 5.1.2, 7.1.2, 8.1.2, 13.1.2, 16.1.2, 17.1.2 и т.н. Когато се прилага повече от една намалена ставка на ДДС, използвайте клетки 6.1.2, 9.1.2, 10.1.2, 14.1.2, 18.1.2, 19.1.2 и т.н.
 (9) Когато има повече от един постоянен обект, използвайте клетки 12.2—20.2 и т.н.
 (10) Когато има повече от една държава членка, различна от държавата членка по идентификация, от която стоките са изпратени или транспортирани, използвайте клетки 12.2—20.2 и т.н.
 (11) Включително доставки, извършени за улеснение чрез електронен


text:
 25.8.2020
 BG
 Официален вестник на Европейския съюз
 L 276/1
 РЕГЛАМЕНТ ЗА ИЗПЪЛНЕНИЕ (ЕС) 2020/1216 НА КОМИСИЯТА
 от 24 август 2020 година
 за обявяване за недействителни на фактури, издадени от Zhejiang Trunsun Solar Co Ltd. в нарушение на ангажимента, отменен с Регламент за изпълнение (ЕС) 2017/1570
 ЕВРОПЕЙСКАТA КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) 2016/1036 на Европейския парламент и на Съвета от 8 юни 2016 г. за защита срещу дъмпингов внос от страни, които не са членки на Европейския съюз (1), и по-специално членове 8 и 14 от него,
 като взе предвид Регламент (ЕС) 2016/1037 на Европейския парламент и на Съвета от 8 юни 2016 г. относно защитата срещу субсидиран внос от държави, които не са членки на Европейския съюз (2), и по-специално членове 13 и 24 от него,
 като взе предвид Регламент за изпълнение (ЕС) No 1238/2013 на Съвета от 2 декември 2013 г. за налагане на окончателно антидъмпингово мито и окончателно събиране на временното мито, наложено върху вноса на кристални силициеви фотоволтаични модули и ключови компоненти (т.е. елементи) с произход или изпратени от Китайската народна република (3), и по-специално член 3 от него,
 като взе предвид Регламент за изпълнение (ЕС) No 1239/2013 на Съвета от 2 декември 2013 г. за налагане на окончателно изравнително мито върху вноса на кристални силициеви фотоволтаични модули и ключови компоненти (т.е. елементи) с произход или изпратени от Китайската народна република (4), и по-специално член 2 от него,
 като взе предвид Регламент за изпълнение (ЕС) 2017/366 на Комисията от 1 март 2017 г. за налагане на окончателни изравнителни мита върху вноса на кристални силициеви фотоволтаични модули и ключови компоненти (т.е. елементи) с произход или изпратени от Китайската народна република след преглед с оглед изтичане на срока на действие съгласно член 18, параграф 2 от Регламент (ЕС) 2016/1037 на Европейския парламент и на Съвета и за прекратяване на разследването в рамките на частичния междинен преглед съгласно член 19, параграф 3 от Регламент (ЕС) 2016/1037 (5),
 като взе предвид Регламент за изпълнение (ЕС) 2017/367 на Комисията от 1 март 2017 г. за налагане на окончателно антидъмпингово мито върху вноса на кристални силициеви фотоволтаични модули и ключови компоненти (т.е. елементи) с произход или изпратени от Китайската народна република след преглед с оглед изтичане на срока на действие съгласно член 11, параграф 2 от Регламент (ЕС) 2016/1036 на Европейския парламент и на Съвета и за прекратяване на разследването в рамките на частичния междинен преглед съгласно член 11, параграф 3 от Регламент (ЕС) 2016/1036 (6),
 като взе предвид Регламент за изпълнение (ЕС) 2017/1570 на Комисията от 15 септември 2017 г. за изменение на Регламент за изпълнение (ЕС) 2017/366 и Регламент за изпълнение (ЕС) 2017/367 за налагане на окончателно изравнително и окончателно антидъмпингово мито върху вноса на кристални силициеви фотоволтаични модули и ключови компоненти (т.е. елементи) с произход или изпратени от Китайската народна република и за отмяна на Решение за изпълнение 2013/707/ЕС за потвърждаване приемането на ангажимент, предложен във връзка с антидъмпинговата и антисубсидийната процедура относно вноса на кристални силициеви фотоволтаични модули


text:
и ключови компоненти (т.е. елементи) с произход или изпратени от Китайската народна република, за периода на прилагане на окончателни мерки (7),
 като има предвид, че:
 А. АНГАЖИМЕНТ И ДРУГИ МЕРКИ
 (1)
 С Регламент за изпълнение (ЕС) No 1238/2013 Съветът наложи окончателно антидъмпингово мито върху вноса в Съюза на модули и елементи („разглеждания продукт“) с произход или изпратени от Китайската народна република („КНР“). С Регламент за изпълнение (ЕС) No 1239/2013 Съветът наложи също така окончателно изравнително мито върху вноса в Съюза на разглеждания продукт.
 (2)
 Китайската търговска камара за внос и износ на машини и електронни продукти (CCCME) предложи на Комисията ценови ангажимент от името на група производители износители. С Решение 2013/423/ЕС (8) Комисията прие този ценови ангажимент по отношение на временното антидъмпингово мито. След като бе уведомена от група производители износители и CCCME за изменена версия на ценовия ангажимент, с Решение за изпълнение 2013/707/ЕС (9) Комисията потвърди приемането на изменения ценови ангажимент за периода на прилагане на окончателните антидъмпингови и изравнителни мерки („ангажимента“). Комисията прие ангажимента, inter alia, за производителя износител Zhejiang Trunsun Solar Co. Ltd, в обхвата на допълнителен код по ТАРИК B917 („Trunsun Solar“).
 (3)
 Комисията прие и решение за поясняване на прилагането на ангажимента (10), както и 15 регламента за оттегляне на приемането на ангажимента по отношение на няколко производители износители (11).
 (4)
 С регламенти за изпълнение (ЕС) 2016/185 (12) и (ЕС) 2016/184 (13) Комисията разшири обхвата на окончателните антидъмпингови и изравнителни мита върху вноса на кристални силициеви фотоволтаични модули и ключови компоненти (т.е. елементи) с произход или изпратени от КНР, за да се включи в него вносът на кристални силициеви фотоволтаични модули и ключови компоненти (т.е. елементи), изпратени от Малайзия и Тайван, с изключение на няколко действителни производители.
 (5)
 С Регламент за изпълнение (ЕС) 2017/367 („антидъмпинговия регламент за прегледа с оглед изтичане на срока на действие на мерките“) Комисията удължи срока на действие на окончателното антидъмпингово мито върху вноса на кристални силициеви фотоволтаични модули и ключови компоненти (т.е. елементи) с произход или изпратени от КНР след преглед с оглед изтичане на срока на действие на мерките и прекрати разследването в рамките на частичния междинен преглед съгласно съответно с член 11, параграф 2 и с член 11, параграф 3 от Регламент (ЕС) 2016/1036 („основния антидъмпингов регламент“).
 (6)
 С Регламент за изпълнение (ЕС) 2017/366 („антисубсидийния регламент за прегледа с оглед изтичане на срока на действие на мерките“) Комисията удължи срока на действие на окончателното изравнително мито върху вноса на кристални силициеви фотоволтаични модули и ключови компоненти (т.е. елементи) с произход или изпратени от КНР след преглед с оглед изтичане на срока на действие на мерките и прекрати разследването в рамките на частичния междинен преглед съгласно съответно член 18, параграф 2 и член 19, параграф 3 от Регламент (ЕС) 2016/1037 („основния антисубсидиен регламент“).
 (7)
 С Регламент за изпълнение (ЕС) 2017/1570 („регламента за отмяната“) Комисията отмени ангажимента.
 (8)
 С известия 2018/C 310/06 (14) и 2018/C 310/07 (15) Комисията обяви, че срокът на действие на антидъмпинговото и антисубсидийното мито върху вноса на кристални силициеви фотоволтаични модули и ключови компоненти (т.е. елементи)


text:
с произход или изпратени от КНР е изтекъл на 3 септември 2018 г.
 Б. УСЛОВИЯ НА АНГАЖИМЕНТА
 (9)
 Съгласно условията на ангажимента производителите износители се съгласиха, inter alia, да не продават разглеждания продукт на първия независим клиент в Съюза под определена минимална вносна цена („МВЦ“). Тази цена подлежеше на тримесечни корекции в зависимост от международните спот цени на модулите, както са публикувани в базата данни на „Блумберг“ („Bloomberg“).
 (10)
 В ангажимента също така се посочваха в неизчерпателен списък случаите, които се считаха за нарушение на ангажимента. Този списък включва по-специално издаването от производителя износител на търговска фактура, чиято номинална стойност не съответства на базовата финансова операция. Освен това издаването на търговска фактура, при която нетната продажна цена не е била в съответствие с МВЦ, също представлява нарушение.
 (11)
 Съгласно условията на ангажимента всеки производител износител се ангажира да не издава търговска фактура за сделка за продажба на разглеждания продукт, която не е била в съответствие с някое от задълженията, посочени в ангажимента. Поради това производителят износител можеше да издава само фактури, отговарящи на изискванията, посочени в приложение III към антидъмпинговия регламент за прегледа с оглед изтичане на срока на действие на мерките и приложение 2 към антисубсидийния регламент за прегледа с оглед изтичане на срока на действие на мерките („фактура във връзка с ангажимента“), и да продава продукта при условията на ангажимента, докато той е в сила. С други думи, износителите не са имали право да издават „обикновена“ търговска фактура в съответствие с приложение V към антидъмпинговия регламент за прегледа с оглед изтичане на срока на действие на мерките и приложение 4 към антисубсидийния регламент за прегледа с оглед изтичане на срока на действие на мерките, докато ангажиментът е бил в сила. Датата за определяне на тези изисквания бе датата на издаване на фактурата.
 (12)
 В задълженията за отчитане във връзка с ангажимента също е предвидено, че всеки производител износител представя на Комисията, inter alia, тримесечни отчети за преките си продажби на независими клиенти в Съюза, за продажбите си на свързани страни в Съюза и за продажбите, извършвани от свързаните с него страни, на първия независим клиент в Съюза („препродажби“). Това включваше задължението данните, представени в тези тримесечни отчети, да са пълни и верни, а отчетените сделки напълно да отговарят на условията на ангажимента.
 (13)
 Производителите износители също така се ангажираха да се консултират с Комисията относно евентуалните трудности или въпроси, технически или от друго естество, които биха могли да възникнат по време на прилагането на ангажимента.
 В. ОТМЯНА НА АНГАЖИМЕНТА
 (14)
 Първоначално ангажиментът бе приет от повече от 120 дружества/групи от дружества. Междувременно Комисията оттегли приемането на ангажимента по отношение на 19 дружества. За седемнадесет от тях бе установено, че са нарушили ангажимента, а поради прилаганите от другите две дружества бизнес модели беше практически невъзможно да се следи дали тези дружества спазват ангажимента. Освен това други 16 китайски дружества доброволно се оттеглиха от ангажимента.
 (15)
 С регламента за отмяната Комисията отмени ангажимента и въведе променливо мито под формата на минимална вносна цена („МВЦ като променливо мито“). Последиците от МВЦ


text:
като променливо мито са, че допустимият внос с декларирана стойност, равна на МВЦ като променливо мито или по-голяма от нея, няма да подлежи на облагане с мита. Освен това митническите органи незабавно ще наложат мита, в случай че продуктът се е внасял на цена под МВЦ като променливо мито. За да се ползва МВЦ като променливо мито, към момента, когато стоките са допуснати за свободно обращение в Съюза, е трябвало да се представи търговска фактура в съответствие с приложение V към антидъмпинговия регламент за прегледа с оглед изтичане на срока на действие на мерките и приложение 4 към антисубсидийния регламент за прегледа с оглед изтичане на срока на действие на мерките.
 (16)
 Към момента на влизане в сила на регламента за отмяната на 1 октомври 2017 г. и в съответствие със съображения 54 и 57 Комисията продължаваше да провежда разследвания във връзка със спазването на ангажимента и счете за целесъобразно да започне нови разследвания за стоки, които са били допуснати за свободно обращение, докато ангажиментът все още е бил в сила. За целите на тези разследвания митническо задължение възникваше от момента на приемане на декларацията за допускане за свободно обращение: а) когато се установи по отношение на внос, фактуриран от участващи в ангажимента дружества, че не са изпълнени едно или повече от условията по ангажимента; или б) когато с регламент или решение, в който/което се посочват конкретни сделки, Комисията констатира, че ангажиментът е нарушен, и обяви съответните фактури във връзка с ангажимента за недействителни.
 (17)
 Регламентът за отмяната влезе в сила на 1 октомври 2017 г. и следователно е приложим ratione temporis само за вноса, който е бил извършен на тази дата или след нея. Фактурите, издадени преди 1 октомври 2017 г., също трябва да бъдат обявени за недействителни. Това се прилага независимо от момента, когато тези фактури са били представени пред митническите органи, и включва случаите, в които те са били използвани като търговски фактури в съответствие с приложение V към антидъмпинговия регламент за прегледа с оглед изтичане на срока на действие на мерките и приложение 4 към антисубсидийния регламент за прегледа с оглед изтичане на срока на действие на мерките за внос, извършен на или след 1 октомври 2017 г.
 (18)
 С Регламент за изпълнение (ЕС) 2018/1551 (16), Регламент за изпълнение (ЕС) 2019/1329 (17) и Регламент за изпълнение (ЕС) 2020/444 (18) Комисията обяви за недействителни фактурите, издадени от четирима производители износители в нарушение на ангажимента, докато той все още е бил в сила.
 Г. НАБЛЮДЕНИЕ НА ПРОИЗВОДИТЕЛИТЕ ИЗНОСИТЕЛИ
 (19)
 На основание член 8, параграф 7 и член 14, параграф 7 от основния антидъмпингов регламент и член 13, параграф 9 и член 24, параграф 7 от основния антисубсидиен регламент словенските финансови органи представиха на Комисията доказателства относно неспазването на ангажимента от страна на Trunsun Solar. Тези доказателства относно сделките представляват търговски фактури, издадени от Trunsun Solar на вносител преди 1 октомври 2017 г. За всяка сделка дружеството Trunsun Solar е издавало фактура във връзка с ангажимента и търговска фактура в съответствие с приложение V към антидъмпинговия регламент за прегледа


text:
с оглед изтичане на срока на действие на мерките и приложение 4 към антисубсидийния регламент за прегледа с оглед изтичане на срока на действие на мерките. Както фактурата във връзка с ангажимента, така и търговската фактура съгласно приложение V към антидъмпинговия регламент за прегледа с оглед изтичане на срока на действие на мерките и приложение 4 към антисубсидийния регламент за прегледа с оглед изтичане на срока на действие на мерките се отнасят за една и съща пратка, имат едни и същи номер и дата на фактурата, както и едни и същи количества и цени по фактурата. И двете фактури заедно са използвани от вносителя на 1 октомври 2017 г. или след тази дата, за да се ползват от МВЦ като променливо мито. Комисията анализира допълнително предоставената ѝ от Trunsun Solar информация в рамките на неговите задължения за докладване и сравни по-специално цените, посочени във фактурите, представени от финансовите органи, и цените, докладвани за същите фактури, от Trunsun Solar.
 (20)
 Констатациите, описани в съображения 21—24, се отнасят до разкритите нарушения по отношение на Trunsun Solar вследствие на получаването на доказателства от словенските финансови органи.
 Д. ОСНОВАНИЯ ЗА ОБЯВЯВАНЕ НА ФАКТУРИТЕ ВЪВ ВРЪЗКА С АНГАЖИМЕНТА ЗА НЕДЕЙСТВИТЕЛНИ
 (21)
 Информацията, получена от словенските финансови органи, сравнена с информацията, предоставена на Комисията от Trunsun Solar в тримесечните му доклади, дава следната картина. Trunsun Solar е издавало фактури във връзка с ангажимента и търговски фактури в съответствие с приложение V към антидъмпинговия регламент за прегледа с оглед изтичане на срока на действие на мерките и приложение 4 към антисубсидийния регламент за прегледа с оглед изтичане на срока на действие на мерките за соларните панели преди 1 октомври 2017 г. на цена под МВЦ, в нарушение на разпоредбите на ангажимента, описани в съображение 9. Това са фактурите, предоставени от словенските финансови органи. Същевременно Trunsun Solar е докладвало на Комисията тези фактури като фактури във връзка с ангажимента, но е посочило по-висока цена от тази във фактурите, представени на словенските финансови органи, така че Комисията да остане с впечатлението, че приложимата МВЦ е била спазена.
 (22)
 Въз основа на доказателствата, получени от словенските финансови органи, изглежда, че след влизането в сила на регламента за отмяна един вносител е закупил от Trunsun Solar соларни панели, които са преминали митническо оформяне. Фактурите, представени при митническото оформяне от този вносител, носят същата дата и референтен номер, като посочените в таблицата на фактурите във връзка с ангажимента, докладвани от Trunsun Solar пред Комисията. Те не отговарят на изискванията относно съдържанието на фактурите във връзка с ангажимента, посочени в приложение III към антидъмпинговия регламент за прегледа с оглед изтичане на срока на действие на мерките и приложение 2 към антисубсидийния регламент за прегледа с оглед изтичане на срока на действие на мерките. В действителност тези фактури не включват задължителните елементи на фактура във връзка с ангажимента, изброени в точки 1 и 9 от приложение III към антидъмпинговия регламент за прегледа с оглед изтичане на срока на действие на мерките и от приложение 2 към антисубсидийния регламент за прегледа с оглед изтичане на


text:
срока на действие на мерките (а именно фактурите не са съдържали нито изискваното заглавие, нито името на длъжностното лице от дружеството и изискваната подписана декларация). Освен това тези фактури са били издадени за по-ниска стойност от стойността, съобщена на Комисията.
 (23)
 Дружеството Trunsun Solar е издало тези фактури, докато ангажиментът все още е бил в сила. Освен това Trunsun Solar е докладвало тези фактури на Комисията като фактури във връзка с ангажимента. Въз основа на същите фактури CCCME е издавала съответните сертификати за поет ангажимент. На по-късен етап след отмяната на ангажимента несвързаният вносител е използвал фактурите за митническото оформяне на вноса на соларните панели, за които е издаден сертификат за поет ангажимент.
 (24)
 Докато ангажиментът е бил в сила и годишната квота не е била достигната, на Trunsun Solar е било забранено да издава търговски фактури в съответствие с приложение V към антидъмпинговия регламент за прегледа с оглед изтичане на срока на действие на мерките и приложение 4 към антисубсидийния регламент за прегледа с оглед изтичане на срока на действие на мерките. Като въпреки това е издавало такива фактури, успоредно с фактурите във връзка с ангажимента и за същите сделки, дружеството Trunsun Solar е нарушило тази забрана.
 (25)
 Вследствие на това Trunsun Solar е нарушило задълженията си във връзка с ангажимента, първо, като е издавало фактури във връзка с ангажимента, при които базовите финансови операции не са били в съответствие с МВЦ (вж. съображение 21); второ, като е издавало фактури във връзка с ангажимента, които не отговарят на изискванията за съдържанието, посочени в приложение III към антидъмпинговия регламент за прегледа с оглед изтичане на срока на действие на мерките и приложение 2 към антисубсидийния регламент за прегледа с оглед изтичане на срока на действие на мерките; трето, като е отчитало продажна цена в съответствие с МВЦ, приложима към датата на фактурата, когато в действителност продажната цена на обикновената търговска фактура е била по-ниска от отчетената пред Комисията (съображение 21); и четвърто, като е издавало паралелни търговски фактури съгласно приложение V към антидъмпинговия регламент за прегледа с оглед изтичане на срока на действие на мерките и приложение 4 към антисубсидийния регламент за прегледа с оглед изтичане на срока на действие на мерките.
 Е. СЪОТВЕТНИ ФАКТУРИ ВЪВ ВРЪЗКА С АНГАЖИМЕНТА
 (26)
 Сделките за продажби, извършени от Trunsun Solar в нарушение на ангажимента (съображения 21—23), са свързани със следните фактури във връзка с ангажимента:
 Референтен номер на фактурата във връзка с ангажимента, придружаваща стоките, предмет на ангажимента
 Дата на издаването
 TS-1708013-7
 30.8.2017 г.
 TS-1708015-1
 6.9.2017 г.
 TS-1708013-6
 30.8.2017 г.
 TS-1708015-4
 13.9.2017 г.
 TS-1708013-5
 30.8.2017 г.
 TS-1708013-1
 23.8.2017 г.
 TS-1708013-2
 23.8.2017 г.
 TS-1708015-3
 13.9.2017 г.
 TS-1708013-3
 23.8.2017 г.
 TS-1708013-4
 30.8.2017 г.
 TS-1708015-2
 6.9.2017 г.
 TS-1708013-8
 6.9.2017 г.
 Ж. ПИСМЕНИ ИЗЯВЛЕНИЯ И ИЗСЛУШВАНИЯ
 (27)
 Заинтересованите страни бяха информирани за констатациите и по-конкретно за намерението да бъдат обявени за недействителни фактурите във връзка с ангажимента. На заинтересованите страни бе предоставена възможността да бъдат изслушани и да направят коментари в съответствие с член 8, параграф 9 от основния антидъмпингов регламент и с член 13, параграф 9


text:
от основния антисубсидиен регламент.
 (28)
 CCCME и Trunsun Solar направиха писмени изявления съответно на 29 май и 1 юни 2020 г. Trunsun Solar поиска изслушване и беше изслушано на 9 юни 2020 г. След изслушването Trunsun Solar направи допълнително изявление на 12 юни 2020 г. Комисията разгледа направените коментари и изразява посоченото по-долу мнение във връзка с тях.
 (29)
 Както CCCME, така и Trunsun Solar заявиха, че сделките за продажба, изброени в съображение 26, са уредени от регламента за отмяна, а не от ангажимента, тъй като според тях приложимата за сделките за продажба правна уредба се определя от датата, на която соларните панели са били допуснати за свободно обращение в ЕС, т.е. са преминали митническо оформяне. В подкрепа на твърдението си те се позоваха на електронно писмо от службите на Комисията до CCCME от 28 септември 2017 г., с което службите на Комисията отговориха, че в съответствие с член 172, параграф 2 от Митническия кодекс на Съюза приложимата МВЦ е определена според датата на приемане на митническата декларация. Освен това от CCCME допълниха това твърдение с препратка към член 10, параграф 1 и член 5 от основния антидъмпингов регламент и член 16, параграф 1 и член 10 от основния антисубсидиен регламент, които определят момента на въвеждане на стоките в свободно обращение като срок за приложимостта на мярката.
 (30)
 Комисията отбелязва, че сделките за продажба, посочени в съображение 26, са сключени между 23 август и 13 септември 2017 г. между Trunsun Solar и вносителя, т.е. много преди изпращането на електронното писмо на Комисията. Освен това към този момент единствената приложима правна уредба е бил ангажиментът. Регламентът за отмяна беше приет на 15 септември 2017 г., публикуван на 16 септември 2017 г. и влезе в сила на 1 октомври 2017 г.
 (31)
 Освен това в писмо до CCCME от 20 септември 2017 г. Комисията поясни, че митата и МВЦ като променливо мито биха се прилагали автоматично за стоки, декларирани за въвеждане в свободно обращение в ЕС, считано от 1 октомври 2017 г., дори ако стоките са били придружени от фактура във връзка с ангажимента и сертификат за поет ангажимент, издаден преди тази дата. Освен това Комисията поясни, че от тази дата, а именно 1 октомври 2017 г., CCCME и производителите износители са били освободени от задълженията си за докладване съгласно клауза 5 от ангажимента. Поради това, въпреки че разглежданите соларни панели са били пуснати в свободно обращение при влизането в сила на регламента за отмяна, Trunsun Solar не би могло да издаде съответните фактури и да сключи сделките за продажба съгласно друга правна уредба, различна от приложимата към онзи момент, т.е. ангажимента. Поради това твърдението бе отхвърлено.
 (32)
 От CCCME и Trunsun Solar заявиха също така, че тъй като датата на допускане за свободно обращение определя приложимата правна уредба, дружеството Trunsun Solar не е нарушило задълженията във връзка с ангажимента, тъй като към момента на допускането за свободно обращение на разглежданите соларни панели ангажиментът вече не е бил в сила. По-специално според Trunsun Solar задължението за отчитане във връзка с ангажимента и